O cazare care are avantajul de a se afla relativ aproape de gara Bruxelles-Midi. Cartierul Saint-Gilles are o arhitectură deosebită, predominând casele de sfârșit de secol XIX început de secol XX printre care se remarcă un număr considerabil de case în stil Art-Nouveau sau Art-Deco. Din păcate părți din cartier sunt și destul de murdare cât să îți strice experiența.
Isaac și familia sa sunt foarte primitori. Casa lor este una veche cu multe trepte până la camerele de închiriat, aflate la mansardă. Astfel, înarmați-va cu energie că este nevoie pentru a ajunge sus. Ei locuiesc în aceeași casă la etajele de mai jos. Camera în care am stat este mare, luminoasă și a fost curată. Partea de toalete și duș reprezintă o parte mai ciudată a casei dar de îndată ce te obișnuiești cu anumite aspecte sunt ok. Familia deține un câine care stă undeva la subsol și pe care nu l-am văzut dar și o pisică curioasă care s-ar putea să vă viziteze prin camere.